

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 810-01/19-01/7

URBROJ: 2125/01-02-19-02

Gospić, 28. studenoga 2019. godine

 **GRADSKO VIJEĆE GRADA GOSPIĆA**

**PREDMET: ANALIZA STANJA** **SUSTAVA CIVILNE ZAŠTITE NA PODRUČJU GRADA GOSPIĆA ZA 2019. GODINU**

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

 Grad Gospić dužan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

 Člankom 17. stavka 1. Zakona o sustavu civilne zaštite („NN“ 82/2015) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava koje se razmatraju i usvajaju svake četiri godine.

 Sukladno navedenom u privitku dopisa dostavljam Vam na razmatranje i donošenje predmetnu Analizu.

 S poštovanjem,

 GRADONAČELNIK GRADA GOSPIĆA

 Karlo Starčević

 Temeljem članka 17. stavka 1., podstavak 1. Zakona o sustavu civilne zaštite ("NN" 82/2015), i članka 33. Statuta Grada Gospića ("Službeni vjesnik Grada Gospića" br. 7/09, 5/10, 7/10, 1/12, 02/13, 3/13- pročišćeni tekst,7/15 i 1/18), Gradsko vijeće Grada Gospića na sjednici održanoj dana\_\_\_\_\_\_\_\_\_\_\_\_\_\_\_2019. godine donosi

**ANALIZU STANJA SUSTAVA CIVILNE ZAŠTITE**

**NA PODRUČJU GRADA GOSPIĆA ZA 2019. GODINU**

**UVOD**

 Na području Grada Gospića ukupne snage i potencijale za zaštitu i spašavanje čine:

* operativne snage sustava Civilne zaštite
* pravne osobe od interesa za sustav Civilne zaštite na području Grada Gospića

**STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE**

1. **PLANSKI DOKUMENTI ( PROCJENA RIZIKA OD VELIKIH NESREĆA I PLAN DJELOVANJA CIVILNE ZAŠTITE )**
2. **Procjena rizika od velikih nesreća za Grad Gospić i Plan djelovanja civilne zaštite za Grad Gospić**

 Grad Gospić ima izrađenu i usvojenu Procjenu rizika od velikih nesreća za Grad Gospić i Plan djelovanja civilne zaštite za Grad Gospić.

Procjena rizika od velikih nesreća za Grad Gospić usvojena je na sjednici Gradskog vijeća Grada Gospića dana 16. travnja 2018. godine. („Službeni vjesnik Grada Gospića“ broj 3/18).

1. **OPERATIVNE SNAGE**
2. **Stožer Civilne zaštite Grada Gospića**

 Stožer Civilne zaštite Grada Gospića je stručno, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi gradonačelnik. Stožer Civilne zaštite za područje Grada Gospića broji 13 članova. Stožer Civilne zaštite aktivira se u situacijama kada je proglašeno stanje neposredne prijetnje, katastrofe i velike nesreće na području Grada Gospića.

 U 2019. godini u studenom sazvana je jedna (1) izvanredna sjednica Stožera Civilne zaštite Grada Gospića zbog obilnih kiša, te su održane dvije redovne sjednice u svibnju i studenom.

 Kontakt podaci Stožera Civilne zaštite (adrese, e-mail, fiksni i mobilni telefonski brojevi) kontinuirano se ažuriraju u planskim dokumentima.

* 1. **Postrojba civilne zaštite, povjerenici civilne zaštite**

 Na temelju Procjene ugroženosti Odlukom Gradonačelnika Grada Gospića donesena je Odluka o osnivanju Postrojbe civilne zaštite opće namjene Grada Gospića veličine 1 Tima. Tim civilne zaštite Grada Gospića služi kao potpora za provođenje mjera zaštite i spašavanja snagama, koji su nositelji operativne snage zaštite i spašavanja, koje se u okviru redovne djelatnosti bave zaštitom i spašavanjem te za provođenje mjera civilne zaštite. Tim broji 24 pripadnika.

 Tim se sastoji od zapovjednika, zamjenika zapovjednika i 1 skupine obveznika. Za potrebe pozivanja Tima civilne zaštite izrađeni su mobilizacijski pozivi koji su potpisani od strane ovlaštene osobe – gradonačelnika Grada Gospića.

 Za pozivanje pripadnika Tima civilne zaštite određeni su teklići – raznosači poziva za koje su napravljene upute za postupanje prilikom uručivanja mobilizacijskih poziva. Tim se mobilizira, poziva i aktivira za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće.

 U rujnu 2013. održana je smotra i osposobljavanje postrojbe civilne zaštite. Smotru i osposobljavanje je održao Grad Gospić i Područni ured za zaštitu i spašavanje Gospić.

 U 2016. godini održana je vježba u kojoj su sudjelovali i pripadnici Civilne zaštite Grada Gospića.

 Odlukom gradonačelnika Grada Gospića o imenovanju povjerenika i zamjenika povjerenika civilne zaštite na području Grada Gospića imenovani su povjerenici i njihovi zamjenici na području Grada Gospića.

 Kontakt podaci (adrese i telefonski brojevi) kontinuirano se ažuriraju u Planskim dokumentima.

* 1. **Vatrogastvo**

**Organizacija vatrogasnih postrojbi**

 Na prostoru Grada Gospića ustrojena je Javna vatrogasna postrojba Gospić i Dobrovoljno vatrogasno društvo Pazarišta u naselju Aleksinica.

 JVP Gospić ustrojena je u naselju Gospić na adresi Trg.A Stepinca 2. Javna vatrogasna postrojba Gospić je ustrojena sa svakodobnim vatrogasnim dežurstvom. U JVP Gospić zaposleno je 25 profesionalnih vatrogasca i u protupožarnoj sezoni bila su zaposlena 4 sezonska vatrogasca.

 DVD Pazarište ustrojeno je s 10 operativnih vatrogasaca (imaju sve propisane uvjete za operativno vatrogasno djelovanje uvjerenja o osposobljenosti, zdravstvena uvjerenja i police životnog osiguranja). U DVD-u su zaposlena dva vatrogasca-vozača.

 Požarno uzbunjivanje operativnih vatrogasaca se vrši preko osobnih telefona i mobitela članova DVD-Pazarište, sezonskih vatrogasaca i radijskom postajom.

Način uzbunjivanja:

 Vatrogasne postrojbe dobrovoljnih vatrogasnih društva s područja Vatrogasne zajednice Grada Gospića prilikom intervencija (požarnih, tehničkih, akcidenata...) uzbunjuju se preko Vatrogasnog operativnog centra Javne vatrogasne postrojbe Grada Gospića i ŽC 112 Gospić.

Uzbunjuju se preko sirene i SMS porukama. Sirene se uključuju u ŽC 112 Gospić i Vatrogasnom operativnom centru Javne vatrogasne postrojbe Grada Gospića.

 U 2019. godini JVP Gospić i Dobrovoljno vatrogasno društvo Pazarišta imale su sljedeće značajnije aktivnosti:

 U izvještajnom razdoblju od 01. 01. 2019. do 25. 11. 2019. godine na području Grada

Gospića zabilježeno je 220 intervencija (vatrogasnih i tehničkih).

 Vatrogasne postrojbe s područja Grada Gospića spremne su intervenirati sa svim raspoloživim snagama u ljudstvu i tehnici.

 Tijekom 2019. godine za potrebe vatrogasnih snaga JVP Gospić utrošeno je 3.851.115,07 kn zaključno sa datumom 25.11.2019.godine.

 Za potrebe DVD Pazarišta utrošeno je 244.496.25 knzaključno sa datumom 25.11.2019.godine.

* 1. **Gradsko društvo crvenog križa Grada Gospića**

 Temeljem analize rada i iskazanih potreba za efikasnije djelovanje u sustavu zaštite i spašavanja, Grad Gospić je za potrebe Crvenog križa u smislu financijske potpore realizirao je 345.830,00 kuna. Gradsko društvo Crvenog križa Gospić u tijeku 2019. godine na programu zaštite i spašavanja održalo je niz aktivnosti na obuci interventnog tima  za djelovanje u katastrofama.

 **Kadrovska opremljenost:**

* 4 zaposlene osobe na neodređeno vrijeme
* 25 obučenih članova interventnog tima za djelovanje u elementarnim nepogodama
* 4 opremljena i obučena spasioca na vodi

 **Materijalna osposobljenost:**

* 3 auta za provođenje programa
* 1 skladište
* dom za programske aktivnosti i za potrebe smještaja
* 2 čamca s motorima i prikolicama
* 5 agregata
* 10 pumpa za ispumpavanje vode
* oprema za smještaj 400 osoba
* ostala oprema individualna i za terenski tim
* 8 šatora različitih veličina
* 15 Isušivači za vlagu
* 5 topova za grijanja
* 25 obučenih članova interventnog tima za djelovanje u elementarnim nepogodama
* 4 opremljena i obučena spasioca na vodi

Aktivnosti GDCK Gospić u 2019. godini

* socijalni program
* dobrovoljno darivanje krvi
* zdravstveni program/ edukacija i obuka mladeži i stanovništva
* djelovanje u elementarnim nepogodama i prirodnim katastrofama
* zaštita od minsko eksplozivnih sredstava
* međunarodna suradnja
* edukacija prve pomoći
* služba traženja

2.5. **Hrvatska gorska služba spašavanja – stanica Gospić**

**Kadrovska opremljenost:**

-          31 član

-          18 gorskih spašavatelja

-          5 spašavatelja

- 4 pripravnika

-          4 suradnika

**Materijalna osposobljenost:**

-          gorska nosiljka „Mariner“, komada 2

-          nosila „Amerikaner“ ,UT 2000 komada 2

-          speleo nosila “Nest“, komada 1

-          užeta: ukupno oko 1.200 m

-          pomoćna užad, gurtne za sidrište – kompleta 20

-          tehnička oprema: kompleta 31

-          pojasevi – kompleta 31

-          vitlo za uže, komada 1

-          radioveza Motorolla – komada 12

-          službeno vozilo kombi WV putnički komada 2

-          službeno osobno vozilo, Toyota komada 1

-          službeno osobno vozilo, Defender komada 1

-          vakuum madrac, komada 1

-          udlage za mobilizaciju – kompleta 3

-          sanitetski pribor, zavojni ruksak komada 3

-          pas za potrage i spašavanje iz ruševina 2

-          čamac, aluminijski s prikolicom i motorom komada 1

- čamac gumeni s prikolicom i motorom komada 1

-          AED prijenosni defilbrilator, komada 1

**Aktivnosti HGSS – stanica Gospić u 2019.godini**

|  |
| --- |
| **Prikaz aktivnosti HGSS Stanice Gospić za razdoblje od 1.1.2019. do 25.11.2019.** |
| **R.Br.** | **Aktivnost** | **Trajanje akt.** | **Broj izvrš. akt.** | **Broj ljudi u akt.** |
| 1. | Broj članova |   |   | 31 |
| 2. | Akcije spašavanja | dan | 22 | 197 |
| 3. | Stanične vježbe | dan | 4 | 46 |
| 4. | Komisijske vježbe | dan | 43 | 61 |
| 5. | Pokazne vježbe  | 1 dan | 3 | 21 |
| 6. | Tečajevi i edukacije |  1-7 dana |  9 |  23 |
| 7. | Preventivne edukacije | dan | 15 | 47 |
| 8. | Redovni sastanci | 1 x tjed. x 2 sata | 45 |   |

 Tijekom 2019. godine za potrebe HGSS-a stanica  Gospić, Grad Gospić u smislu financijske potpore realizirao je 50.000,00 kn za troškove:

* osobne i skupne opreme
* osposobljavanja
* redovne djelatnosti – uključuje ( servis i održavanje voznog parka, registracija i osiguranje v.p., materijal za čišćenje i održavanje, troškovi platnog prometa i knjigovodstvene usluge, veterinarske usluge, troškovi režija i ostali troškovi održavanja hladnog pogona.)
* intervencija –
1. **PRAVNE OSOBE OD INTRESA ZA SUSTAV CIVILNE ZAŠTITE GRADA GOSPIĆA**
	1. **Udruge građana od značaja za zaštitu i spašavanje**
2. Lovačko društvo „Lika“,
3. Športsko ribolovna udruga „Lika“,
4. Planinarsko društvo „Željezničar“, Gospić

 Sa predmetnim udrugama održavaju se redoviti kontakti i sastanci vezano uz njihove mogućnosti uključivanja u zaštitu i spašavanje.

1. **SLUŽBE I PRAVNE OSOBE KOJE SE SUSTAVOM CIVILNE ZAŠTITE BAVE U OKVIRU REDOVNE DJELATNOSTI**

 Službe i pravne osobe koje se sustavom civilne zaštite bave u okviru redovne djelatnosti predstavljaju okosnicu sustava Civilne zaštite na području Grada.

 Službe i pravne osobe koje imaju zadaće u sustavu civilne zaštite, imaju obvezu uključivanja u sustav civilne zaštite kroz redovnu djelatnost, posebno u slučajevima angažiranja snaga civilne zaštite.

 Službe i pravne osobe u slučaju potrebe aktiviraju se putem Županijskog Centra 112.

 Službe i pravne osobe postupaju u skladu s vlastitim operativnim planovima.

1. **ZAKLJUČAK**

 Analizirajući utvrđene organizirane snage sustava civilne zaštite procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguravanje sredstva za njihovo opremanje sukladno Procjeni rizika od velikih nesreća te Plana djelovanja te razvojnim programima.

 Analiza stanja sustava civilne zaštite na području Grada Gospića za 2019. godinu objaviti će se u „Službenom vjesniku Grada Gospića“.

PREDSJEDNIK GRADSKOG VIJEĆA

GRADA GOSPIĆA

Petar Radošević, v.r.